**Grozījuma Ministru kabineta 2009.gada 22.decembra noteikumos Nr. 1517 “Noteikumi par ģimenes valsts pabalstu un piemaksām pie ģimenes valsts pabalsta”sākotnējāsietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta 2009.gada 22.decembra noteikumu Nr.1517 “Noteikumi par ģimenes valsts pabalstu un piemaksām pie ģimenes valsts pabalsta” turpmāk – MK noteikumi Nr.1517) 8.punkts nosaka, ka piemaksa pie ģimenes valsts pabalsta par bērnu invalīdu ir 106,72 *euro*/mēnesī. Grozījuma mērķis ir sniegt papildu finansiālo atbalstu ģimenēm, kuras audzina bērnu ar invaliditāti, lai laikā, kad visā valstī izsludināta ārkārtējā situācija saistība ar Covid-19 izplatību, mazinātu psiholoģisko, sociālo un finansiālo slodzi, kas izveidojusies dēļ vairākiem valsts līmeņa ierobežojumiem.Noteikumu projekts paredz par laika periodu, kamēr visā valstī ir izsludināta ārkārtējā situācija sakarā ar Covid-19 izplatību, personām, kurām ir tiesības uz MK noteikumu Nr.1517 3.punktā minēto piemaksu pie ģimenes valsts pabalsta par bērnu invalīdu, izmaksāt vienreizēju piemaksu 150 *euro* apmērā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iniciatīva sakarā ar Covid-19 izsludināto ārkārtējo situāciju Latvijā un tās radīto ietekmi uz ģimenēm, kuras audzina bērnus ar invaliditāti. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai ierobežotu Covid-19 izplatību un nodrošinātu sabiedrības drošību, 2020.gada 12.martā valstī tika izsludināta ārkārtējā situācija, kuras rezultātā ir ieviesti vairāki drošības pasākumi un valsts mēroga ierobežojumi, kuri, t.sk. attiecas uz izglītības iestāžu darbu un mācību procesa nodrošināšanu, ārstniecības iestāžu sniegto klātienes pakalpojumu pieejamību, kā arī dienas centru pakalpojumu pieejamību u.c.Bērni ir īpaši aizsargājama sabiedrības daļa. Turklāt bērni ar invaliditāti piemītošo funkcionālo traucējumu dēļ saskaras ar papildu vajadzībām ikdienas darbību veikšanai. Tādēļ, lai sekmētu bērna ar invaliditāti ikdienas aprūpi, uzturētu bērna veselības stāvokli esošajā līmenī un tādējādi nodrošinātu sava bērna labākās intereses, ģimenes nereti saskaras ar papildu finansiālo slogu un aprūpes un pieskatīšanas organizēšanas grūtībām bērna ar invaliditāti ikdienas vajadzību nodrošināšanai.Saistībā ar ārkārtējo situāciju valstī ģimenēm, kurās aug bērni ar invaliditāti, rodas papildu pienākumi un izdevumi, lai nodrošinātu bērna aprūpi esošajā līmenī, ņemot vērā, ka bērni nepameklē izglītības iestādes, ārstniecības pakalpojumu pieejamība ir ierobežota un dienas aprūpes centri, kas, tai skaitā nodrošina pieskatīšanas funkciju, arī ir slēgi. Tas nozīmē, ka šie bērni ārkārtējās situācijas laikā atrodas mājās un katras ģimenes resursu (gan cilvēku, gan finanšu) ietvaros tiek nodrošināta bērnu pieskatīšana, nepieciešamības gadījumā attālinātā mācību procesa nodrošināšana, kā arī iespēju robežās veselības aprūpes pakalpojumu saņemšana klātienē vai attālināti. Lai arī saskaņā ar Bērnu tiesību aizsardzības likumu bērnus, kuri vecāki par septiņu gadu vecumu, drīkst atstāt bez pieaugušo klātbūtnes, bērna ar invaliditāti gadījumā funkcionālo traucējumu dēļ vairumā gadījumu pieaugušā klātbūtne nepieciešama arī pēc septiņu gadu vecuma sasniegšanas, turklāt nereti nodrošinot papildu aprūpi, kas uzliek gan papildu finansiālo, gan psiholoģisko un sociālo slodzi. Savukārt bērnu ar invaliditāti, kas jaunāks par septiņiem gadiem, aprūpes un veselības vajadzību īpatnību dēļ no atšķirībā “tipiskajiem” bērniem daudzos gadījumos nevar arī atstāt vecāko māsu un brāļu uzraudzībā.Vienlaikus jāņem vērā, ka ne visiem vecākiem šajā laikā, kad ir ierobežota vairāku pakalpojumu pieejamība, ir iespēja būt katru dienu klāt savam bērnam un sniegt nepieciešamo atbalstu. Daļā gadījumu vecāks strādā valsts iestādē vai uzņēmumā, kas nevar pretendēt uz dīkstāvi, tātad vecākiem ir jāturpina strādāt, lai saglabātu ienākumus no darba alga. Daļai no vecākiem nav attālināta darba iespējas, daļai nav iespēju izmantot atvaļinājumu šajā laikā, daļa nesaņem vai saņem ļoti mazā apjomā pašvaldības un skolas asistenta pakalpojuma samaksu (jo pakalpojuma stundas piešķirtas atbilstoši tam, kādas ir bērna ikdienas pārvietošanās un vajadzības). Daļā ģimeņu aug vairāki bērni, t.sk. pirmsskolas vecuma bērni, kuriem visiem ir nepieciešams laiks, uzmanība un aprūpe. Tas, savukārt, ģimenēs rada papildu psiholoģiskus, sociālus, finansiālus sarežģījumus. Kaut arī nav iespējams izsekot, cik daudz un kādas ir specifiskās situācijas konkrētajās ģimenēs, tomēr tiek pieņemts, ka bērnu ar invaliditāti visās vecuma grupās atrašanās diendienā mājās uzliek ģimenēm papildu finansiālo slogu, kas lielākoties rodas dēļ bērna pieskatīšanas un papildu aprūpes organizēšanas.Situācijas attīstība valstī kopuma jau ir radījusi negatīvu ietekmi uz Latvijas ekonomiku un darba tirgu, mājsaimniecību ienākumiem. Tādējādi sagaidāms, ka ienākumu situācija ģimenēs ļoti iespējami ārkārtējās situācijas laikā var vai jau ir pasliktinājusies, kas ietekmē arī bērnu ar invaliditāti vajadzību nodrošināšanu esošajā līmenī. Noteikumu projekts paredz papildināt MK noteikumus Nr.1517 ar 32. punktu, nosakot, ka par laika periodu, kamēr visā valstī ir izsludināta ārkārtējā situācija sakarā ar Covid-19 izplatību, personām, kurām šajā periodā ir tiesības uz MK noteikumu Nr.1517 3.punktā minēto piemaksu pie ģimenes valsts pabalsta par bērnu invalīdu, tiek nodrošināta vienreizējas piemaksas izmaksa 150,00 *euro* apmērā. Vienreizējo piemaksas izmaksu nodrošinās Valsts sociālās apdrošināšanas aģentūra (turpmāk – VSAA), izmaksājot to uz tās personas kredītiestādes vai pasta norēķinu sistēmas kontu, uz kuru tiek izmaksāta piemaksa pie ģimenes valsts pabalsta par bērnu invalīdu. VSAA, lai nodrošinātu vienreizējās piemaksas izmaksu, ir nepieciešami informācijas sistēmas pielāgojumi, līdz ar to vienreizējās piemaksas izmaksa tiks nodrošināta līdz 2020.gada 30.jūnijam, bet gadījumos, kad bērnam invaliditāte noteikta ārkārtējās situācijas laikā, bet informācija no Veselības un darbspēju ekspertīzes valsts komisijas par invaliditātes noteikšanu bērnam VSAA saņemta pēc 2020.gada 30.jūnija, lēmumu par vienreizējās piemaksas piešķiršanu VSAA pieņems 10 darbdienu laikā pēc informācijas saņemšanas.Saskaņā ar grozījumu projektu, tiesības uz vienreizējo piemaksu ir personai, kurām ārkārtējās situācijas laikā bija tiesības uz piemaksu pie ģimenes valsts pabalsta par bērnu invalīdu. Ņemot vērā, ka ārkārtējā situācija valstī ir izsludināta no 2020.gada 12.marta un turpināsies vēl vismaz līdz š.g. 9. jūnijam, bet izmaksu VSAA nodrošinās līdz š.g. 30.jūnijam, tad būs gadījumi, kad bērni ar invaliditāti ārkārtējās situācijas laikā sasniegs pilngadību līdz vienreizējās piemaksas izmaksas uzsākšanai. Tā kā tiesības uz vienreizējo piemaksu ir ikvienai personai, kurai ārkārtējās situācijas laikā bija tiesības uz piemaksu pie ģimenes valsts pabalsta par bērnu invalīdu, tad tiesības uz vienreizējo piemaksu ir arī personām, kuru bērni ar invaliditāti pilngadību sasniedz ārkārtējās situācijas laikā, neatkarīgi no tā, ka piemaksas pie ģimenes valsts pabalsta par bērnu invalīdu izmaksa tiks pārtraukta sakarā ar bērna 18 gadu vecuma sasniegšanu.Šajos gadījumos, kad bērns ar invaliditāti ārkārtējās situācijas laikā būs sasniedzis pilngadību, bet VSAA vēl nebūs izmaksājis vienreizējo piemaksu, vienreizējās piemaksas izmaksa tiks nodrošināta uz tās personas kredītiestādes vai pasta norēķinu sistēmas kontu, uz kuru līdz bērna pilngadības sasniegšanai tika izmaksāta piemaksa pie ģimenes valsts pabalsta par bērnu invalīdu. Vienreizējā piemaksa tiks izmaksāta bez papildu iesnieguma no bērna ar invaliditāti likumiskā pārstāvja puses.Vienreizējā piemaksa tiks izmaksāta neatkarīgi no tā, vai vecāks turpina sastrādāt un saņem algu, saņem dīkstāves pabalstu, dīkstāves palīdzības pabalstu, bezdarbnieka pabalstu, bezdarbnieka palīdzības pabalstu vai kādu no citiem mērķētajiem pabalstiem, kas tiek izmaksāts ārkārtējās situācijas laikā.  |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekta izstrāde tika veikta sadarbībā ar VSAA. |
| 4. | Cita informācija | VSAA atbilstoši Eiropas Parlamenta un Padomes Regulas (ES) 2016/679 9.panta otrā punkta b apakšpunktā noteiktajam veiks datu apstrādi un nodrošinās piemaksas pie ģimenes valsts pabalsta par bērnu ar invaliditāti paaugstinātā apmērā izmaksu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pēc VSAA sniegtajiem datiem 2020.gada martā piemaksa pie ģimenes valsts pabalsta par bērnu invalīdu tika izmaksāta par 7972 bērniem. Līdz ar to vienreizējās piemaksas izmaksa 150,00 *euro* apmērā pozitīvi ietekmēs 7972 bērnus ar invaliditāti un viņu ģimenes locekļus.  |
| 2. | Tiesiskā regulējuma ietekme uz tautsaimniecību un administratīvo slogu | Mērķa grupas personām administratīvais slogs netiks radīts, jo atsevišķs iesniegums par vienreizējās piemaksas saņemšanu personām nebūs jāiesniedz. VSAA līdz 2020.gada 30.jūnijam nodrošinās vienreizējas piemaksas 150,00 *euro* apmērā izmaksu. Gadījumos, kad bērnam invaliditāte noteikta ārkārtējās situācijas laikā, bet informācija no Veselības un darbspēju ekspertīzes valsts komisijas par invaliditātes noteikšanu bērnam VSAA saņemta pēc 2020.gada 30.jūnija, lēmumu par vienreizējās piemaksas piešķiršanu un izmaksu VSAA pieņems 10 darba dienu laikā. |
| 3. | Administratīvo izmaksu monetārs novērtējums | Vienreizējās piemaksas izmaksu mērķa grupai administrēs VSAA. VSAA ir nepieciešami 23 595 *euro* informācijas sistēmas pielāgojumiem vienreizējās piemaksas izmaksai, kas tiks nodrošināti no Labklājības ministrijas pamatbudžeta programmas 99.00.00 “Līdzekļu neparedzētiem gadījumiem izlietojums”, līdzekļus pārdalot no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 10 124 872 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 10 124 872 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 10 124 872 | 1 219 395 | 0 | 0 | 0 | 0 | 0 |
| 2.1. valsts pamatbudžets | 10 124 872 | 1 219 395 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -1 219 395 | 0 | 0 | 0 | 0 | 0 |
| 3.1. valsts pamatbudžets | 0 | -1 219 395 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 1 219 395\* | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | *\* Finansējums 1 195 800 euro apmērā tiks nodrošināts apakšprogrammai 20.01.00 “Valsts sociālie pabalsti” plānotā finansējuma ietvaros, savukārt finansējums 23 595 euro apmērā Valsts sociālās apdrošināšanas aģentūras informācijas sistēmas (SAIS) funkcionalitātes nodrošināšanai, tiks nodrošināts Labklājības ministrijas pamatbudžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”.*Aprēķins: Bērnu ar invaliditāti līdz 17 gadu vecumam (ieskaitot) skaits, par kuriem tiek izmaksāta piemaksa pie ģimenes valsts pabalsta par bērnu invalīdu, un vienreizējās piemaksas pie piemaksas pie ģimenes valsts pabalsta par bērnu invalīdu nodrošināšanai nepieciešamais valsts budžeta finansējums ir sekojošs:

|  |  |  |  |
| --- | --- | --- | --- |
|  | Skaits | Vienreizējs maksājums, *euro* | Finansiālā ietekme, *euro* |
| Bērnu ar invaliditāti līdz 17 gadu vecumam (ieskaitot), par kuriem tiek izmaksāta piemaksa pie ģimenes valsts pabalsta par bērnu invalīdu | 7 972 | 150,00 | 1 195 800 |

Apakšprogrammas 20.01.00 “Valsts sociālie pabalsti” ietvaros pabalstam personai ar invaliditāti, kurai nepieciešama īpaša kopšana, izmaksu nodrošināšanai 2020.gadā prognozēts finanšu līdzekļu ietaupījums, ņemot vērā pabalsta vidējā apmēra mēnesī prognozēto samazināšanos.2020.gada pirmajā ceturksnī pabalsta izpilde ir:

|  |  |  |  |
| --- | --- | --- | --- |
| Pabalsta veids | Pabalsta apmērs vidēji mēnesī *(euro)* | Saņēmēju skaits | Izdevumi 3 mēnešos |
| Pabalsts personai ar invaliditāti, kurai nepieciešama īpaša kopšana | 223,64 | 15 495 | 10 395 729 |

Ņemot vērā pabalsta personai ar invaliditāti, kurai nepieciešama īpaša kopšana izpildes tendences, kā arī prognozējot pabalsta izmaksai nepieciešamo finansējumu līdz gada beigām, tiek prognozēta līdzekļu ekonomija 1 195 800 euro apmērā, saistībā ar pabalsta vidējā apmēra mēnesī samazināšanos.

|  |  |  |  |
| --- | --- | --- | --- |
| Pabalsta veids | 2020.gada plāns\*\*\* | 2020.gada izmaiņas uz (31.03.2020.) | *Izmaiņas*  |
| Pabalsta apmērs vidēji mēnesī *(euro)* | Saņēmēju skaits | Izdevumi kopā | Pabalsta apmērs vidēji mēnesī *(euro)* | Saņēmēju skaits | Izdevumi kopā | *Pabalsta apmērs vidēji mēnesī (euro)* | *Saņēmēju skaits* | *Izdevumi kopā* |
| Pabalsts personai ar invaliditāti, kurai nepieciešama īpaša kopšana | 237,14 | 16 250 | 46 242 317 | 231,01\*\* | 16 250 | 45 046 517 | *6,13* | *0* | *1 195 800* |

*\*\* Pabalsta apmērs vidēji mēnesī noapaļots pilnos eirocentos**\*\*\* Ņemot vērā Finanšu ministrijā iesniegto priekšlikumu par izdevumu samazināšanu 561 495 euro apmērā.*Līdz ar to vienreizējas piemaksas izmaksas 150,00 *euro* apmērā nodrošināšanai tiks novirzīts pabalstam personai ar invaliditāti, kurai nepieciešama īpaša kopšana, plānotais finanšu ietaupījums. Līdz ar to noteikumu projektā ietvertā vienreizējā piemaksa pie ģimenes valsts pabalsta par bērnu invalīdu tiks nodrošināta LM pamatbudžeta apakšprogrammai 20.01.00 “Valsts sociālie pabalsti” plānotā finansējuma ietvaros.Minētās piemaksas izmaksu personām nodrošinās Valsts sociālās apdrošināšanas aģentūra.Savukārt, lai Valsts sociālās apdrošināšanas aģentūra nodrošinātu minētās vienreizējās piemaksas izmaksas, datu atlases un vienreizējās piemaksas piešķiršanas un izmaksas funkcionalitātes izstrādei nepieciešami papildu līdzekļi: 50 cilvēkdienas\*471,90 euro/cd=23 595 euro.Līdz ar to noteikumu projektā ietvertā priekšlikuma īstenošanai kopā nepieciešams finansējums 1 219 395 euro apmērā, tai skaitā izdevumiem vienreizējās piemaksas izmaksas 150,00 euro apmērā nodrošināšanai 1 195 800 euro un VSAA informācijas sistēmas SAIS funkcionalitātes nodrošināšanai 23 595 euro apmērā.  |
| 6.1. detalizēts ieņēmumu aprēķins |
|  |
| 6.2. detalizēts izdevumu aprēķins |
| 7. Amata vietu skaita izmaiņas | Nav.  |
| 8. Cita informācija | Noteikumu projekta ietvaros noteiktās vienreizējās piemaksas izmaksa tiks nodrošināta LM pamatbudžeta apakšprogrammai 20.01.00 “Valsts sociālie pabalsti” plānotā finansējuma ietvaros.Izdevumi Valsts sociālās apdrošināšanas aģentūras informācijas sistēmas (SAIS) funkcionalitātes nodrošināšanai tiks veikti Labklājības ministrijas pamatbudžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”.  |

*Anotācijas IV sadaļa – projekts šo jomu neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav attiecināms. |
| 2. | Citas starptautiskās saistības | Latvija, 2010.gada 1.martā ratificējot ANO Konvenciju par personu ar invaliditāti tiesībām, ir apņēmusies veicināt, aizsargāt un nodrošināt visu personu ar invaliditāti pilnīgu un vienlīdzīgu cilvēktiesību un pamatbrīvību ievērošanu. Krīzes laikā, aizsargājot personu ar invaliditāti tiesības uz sociālo nodrošinājumu, tiks veicināta bērnu ar invaliditāti tiesību ievērošana. Vienreizējs pabalsts sekmēs ienākumu aizsardzību, uz ko savos ieteikumos sakarā ar Covid-19 izplatību un tās sekām norāda Eiropas Invaliditātes forums.  |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikuma projektā noteiktās vienreizējās piemaksas izmaksa mērķa grupai tiks īstenota esošo cilvēkresursu ietvaros. |
| 3. | Cita informācija | Nav |

Labklājības ministre R.Petraviča

D.Grabe 67021594

Daina.Grabe@lm.gov.lv